Gjør nytt forsøk på å løse dansk regjeringskrise
De Konservative, som er støtteparti for regjeringen, har gjort det klart at det ikke lenger har tillit til miljø- og matminister Eva Kjer Hansen. Bakgrunnen er en strid der hun beskyldes for å ha ført Folketinget bak lyset. Husker du? Løkke dannet ren Venstre-regjeringLøkkes alternativ ser ut til å være å sparke Hansen som miljø- og matminister, slik De Konservative krever, å be Folketinget om å behandle et mistillitsforslag mot henne, eller å skrive ut nyvalg og stå fast på å beholde henne som statsråd. Tirsdag kveld samlet Løkke partilederne til et møte uten at det ble oppnådd enighet. Onsdag ettermiddag vil det bli gjort et nytt forsøk, opplyste Løkke på en pressekonferanse. Socialdemokraterne sliter mer: Falt 7 prosentpoeng i januar– Jeg vil gjerne rekke ut hånden til De Konservative. Derfor har jeg invitert til møte klokken 16. Disse forhandlingene vil avklare om det kan finnes en minnelig løsning, sa han. – Vi kan ikke ha et tillitsfullt samarbeid der man uten forvarsel plutselig trekker taburetten bort under en minister. EN annen måte å løse denne gordiske knuten på, er å skrive ut nyvalg. Det er absolutt en mulighet, men den rommer også en risiko, sa Løkke under pressekonferansen.
Statsminister Lars Løkke Rasmussen rekker ut hånden til De Konservative og innkaller til nye forhandlinger i håp om å finne «en minnelig løsning» på regjeringskrisen i Danmark.